Novensia

Novensia

Novensia është një revistë shkencore e botuar periodikisht çdo vit nga Qendra Kërkimore e Antikitetit të Evropës Juglindore të Universitetit të Varshavës. Është botuar në vazhdimësi që nga viti 1987 me emrin Novensia që nga vëllimi i dytë (titulli i të parit ishte Novaensia). Vëllimi 21, i botuar në 2020, prezantoi formatin aktual me një dizajn të ri që mundëson vizatime, plane dhe ilustrime me ngjyra.

Fillimisht, revista iu kushtua studimeve të materialit arkeologjik nga limes-i i Danubit të poshtëm, që lidhej drejtpërdrejt me gërmimet arkeologjike të kryera në fortifikimin legjionar në Novae (Bullgari). Në terma kronologjikë, qëllimi i revistës ishte nga shekulli I deri në shekullin e IV të e.s. Shtrirja tematike e revistës u zgjerua për të pasqyruar aktivitetet e zgjeruara të Qendrës në vende të tjera, si Tanais (Rusi) dhe më vonë edhe Rhizon (Risan, Mali i Zi), Scodra (Shkodër) dhe Bushat (të dyja në Shqipëri), dhe Konsulovskoye (Ukrainë). Temat e reja përfshijnë çështje që lidhen me kulturën materiale, funksionimin e limes-it romak në tërësinë e tij, provincat romake, artin dhe religjionin provincial romak, kulturën ilire dhe, më gjerë, kulturën helenistike dhe marrëdhëniet e botës klasike me atë barbare. Gjithashtu pranohen artikuj mbi kulturat parahistorike dhe artefakte të rëndësishme nga kohët më moderne, por vetëm nga zonat e mbuluara nga studimet shkencore të Qendrës. Nga viti 2007, revista pranoi gjithashtu artikuj që ishin rezultat i studimeve të doktoraturës të realizuara në Programin e Doktoraturës Ndërdisiplinore të Qendrës dhe të prezantuara në konferencat shkencore doktorale të organizuara nga Qendra.

Revista boton artikuj, studime monografike, punime konferencash të organizuara nga Qendra. Ajo luan një rol aktiv në promovimin e arritjeve shkencore të studiuesve në fazat e hershme të karrierës së tyre për sa kohë që ata janë brenda fushës së qëllimit të revistës. Revista tani është e hapur edhe për studiues të huaj.

Fillimisht, i gjithë materiali i botuar ishte në polonisht. Duke filluar me vëllimin 10, filluan të shfaqen artikuj në anglisht, gjermanisht, frëngjisht dhe rusisht.

Ludwika Press ishte redaktorja shkencore deri në vëllimin e 11; duke filluar nga vëllimi 12 (botuar në vitin 2000) redaktori është Piotr Dyczek.

Novensia ka qenë gjithmonë shumë e vlerësuar në sisteme të ndryshme të renditjes. Revista është e indeksuar në ERIH dhe ICI World of Journals. Ajo ka 100 pikë në renditjen aktuale të Ministrisë së Shkencës dhe Arsimit të Polonisë.

Revista pajtohet me një politikë të Praktikës më të Mirë dhe plotëson të gjitha kërkesat, duke përfshirë reçensimin e artikujve. Ajo përditësohet vazhdimisht me kërkesat e reja dhe standardet editoriale dhe botuese. 

Përmbajtja e revistes është në akses të hapur (Open Access), e disponueshme nga faqja e internetit e Qendrës, nën skedën Novensia. Udhëzimet e publikimit janë gjithashtu të disponueshme në këtë faqe. 

 Referime